返工之前就梗係食番個早餐係最開心啦 咁但係有時候返嘢冇辦法食早餐都係人之常情嘅 所以我就會周圍搵邊度有all day breakfast 今次我就去左一間餐廳 佢哋嘅英式全日早餐材料豐富 有兩隻煎雙蛋有炸薯條煙三文魚凱撒沙律有蜜汁焗豆 有雞肉腸同埋一個牛角包 佢哋嘅煎雙蛋一啲都唔燶 配合凱撒沙律同埋煙三文魚 淡淡地味道好清新 加上煎香嘅雞肉腸 香脆 有肉汁 牛角包鬆軟 牛油味濃厚 加上甜焗豆一齊食 好滿足嘅享受